**Obavijest o upisu djece u prvi razred osnovne škole za školsku godinu 2019./2020. u Osnovnu školu Pavao Belas, Brdovec**

Pregled djece u prvi razred osnovne škole za školsku godinu 2019./2020. obavljat će se od 15. ožujka do 05. travnja 2019. godine u Osnovnoj školi Pavao Belas.

U prvi razred osnovne škole upisivat će se djeca koja do 01. travnja 2019. godine imaju navršenih šest (6) godina života.

Iznimno, na zahtjev roditelja/staratelja i prijedloga Stručnog povjerenstva Škole, u prvi razred se može upisati i dijete koje do kraja tekuće godine navršava šest (6) godina života (prijevremeni upis). U tom slučaju roditelj/staratelj podnosi zahtjev Uredu državne uprave u Zagrebačkoj županiji, Službi za društvene djelatnosti, Ispostava Zaprešić, najkasnije do 31.03.2019. godine. Svom zahtjevu roditelj je dužan predočiti: rodni list i uvjerenje o prebivalištu za dijete, te mišljenje stručnog tima predškolske ustanove o psihofizičkom stanju djeteta ukoliko je dijete polaznik vrtića.

Prije upisa obvezno je utvrđivanje psihofizičkog stanja djeteta u osnovnoj školi prema mjestu stanovanja (u OŠ Pavao Belas od 15. 3. do 5. 4. 2019. prema rasporedu upisa) i Zavodu za javno zdravstvo Zagrebačke županije, Službi za školsku i sveučilišnu medicinu u Zaprešiću koje se za našu školu provodi u razdoblju od 23. 4. do 3. 5. 2019. godine prema Rasporedu upisa.
Upisi će se obavljati u osnovnoj školi najbližoj mjestu stanovanja djeteta u skladu s Mrežom osnovnih škola u Republici Hrvatskoj („Narodne novine“ 70/2011.). U OŠ Pavao Belas 4. i 5. lipnja 2019. od 8 do 12 sati. NA UPIS UČENIKA U PRVI RAZRED DONIJETI RODNI LIST, A ZA UPIS U PRODUŽENI BORAVAK I POTVRDU O ZAPOSLENOSTI OBA RODITELJA/SKRBNIKA.

Na pregled u školskoj ambulanti (Dom zdravlja Zaprešić, liječnica Monika Tomas, dr. med.

Služba za školsku i sveučilišnu medicinu, tim Zaprešić 2, Zavod za javno zdravstvo Zagrebačke županije, tel. 3310 530) roditelji trebaju donijeti: Iskaznicu zdravstvenog osiguranja, cjepnu iskaznicu, od stomatologa ispunjenu Zubnu putovnicu, te medicinsku dokumentaciju ako ju dijete ima (Povijest bolesti, Otpusno pismo i slično).

Za dijete koje ne može pristupiti pregledu u propisanom roku jer se nalazi na bolničkom liječenju ili na rehabilitaciji u zdravstvenoj ustanovi, ustanovi socijalne skrbi ili u obiteljskom domu, roditelj ili staratelj dužan je do 30. travnja 2019. godine o tome obavijestiti Stručno povjerenstvo škole.
Raspored utvrđivanja psihofizičkog stanja djece (raspored pregleda) dogovorit ćemo na roditeljskom sastanku.

Pojedinačne obavijesti roditelji/staratelji mogu dobiti u školi, 3315 216 ili Uredu državne uprave u Zagrebačkoj županiji, Službi za društvene djelatnosti, Ispostava Zaprešić, tel. 3350 665 ili Domu zdravlja Zaprešić tel. 3310 530.